George Fernandes

George Fernandes (født 3. juni 1930 i Mangalore i Britisk India, død 29. januar 2019 i New Delhi) var en indisk politiker. Han var landets forsvarsminister 1998–mars 2001 og fra oktober 2001 til 2004.

Fernandes ble kjent på 1970-tallet som fagforeningsleder innen jernbanen. Under Indira Gandhis nasjonale unntakstilstand ble han kjent som regimemotstander og satt også fengslet en periode under unntakstilstanden. 

Ved regjeringsskiftet i 1977 ble Fernandes utnevnt til industriminister. I sin ministertid drev han en hard linje mot transnasjonale selskaper, og selskaper som Coca-Cola Company og IBM forlot da India.

Ved valget i 1998 tilhørte Fernandes Samata Party og ble forsvarsminister i den BJP-ledede koalisjonsregjeringen som så ble sittende frem til 2004. Etter anklager om korrupsjon i forsvarsdepartementet fratrådte Fernandes i februar 2001, men ble atter forsvarsminister allerede noen måneder senere. I 2003 gikk Samata Party sammen med Janata Dal (U) under det sistnevnte partiets navn. Fernandes ble partileder.

Referanser

 

Indiske politikere
Personer fra Mangalore